stanford-oval/wikipedia huggingface dataset:
בראד בירד
פרסים ומועמדויות

| שנה | פרס | קטגוריה | סרט | תוצאה |
| --- | --- | --- | --- | --- |
| 1999 | פרס אנני | הבימוי הטוב ביותר בסרט | ענק הברזל | זכייה |
| 1999 | פרס אנני | התסריט הטוב ביותר בסרט משותף עם טים מקנליס | ענק הברזל | זכייה |
| 1999 | פרס איגוד מבקרי הקולנוע של לוס אנג'לס | הסרט המונפש הטוב ביותר | ענק הברזל | זכייה |
| 2000 | פרסי האקדמיה הבריטית לאמנויות הקולנוע והטלוויזיה לילדים | הסרט הטוב ביותר משותף עם אליסון אבייט, דס מקאנוף וטים מקנליס‏ | ענק הברזל | זכייה |
| 2000 | פרס הוגו | ההפקה הדרמטית הטובה ביותר משותף עם טים מקנליס וטד יוז‏ | ענק הברזל | מועמדות |
| 2000 | פרס מסע בדיוני ופנטזיה של תסריטאים אמריקאים | התסריט הטוב ביותר | ענק הברזל | מועמדות |
| 2004 | פרס איגוד מבקרי הקולנוע של לוס אנג'לס | הסרט המונפש הטוב ביותר | משפחת סופר על | זכייה |
| 2005 | פרס אוסקר | הסרט המונפש הטוב ביותר | משפחת סופר על | זכייה |
| 2005 | פרס אוסקר | התסריט המקורי הטוב ביותר | משפחת סופר על | מועמדות |
| 2005 | פרס אנני | הבימוי הטוב ביותר | משפחת סופר על | זכייה |
| 2005 | פרס אנני | התסריט המקורי הטוב ביותר | משפחת סופר על | זכייה |
| 2005 | פרס אנני | הדיבוב הטוב ביותר | משפחת סופר על | זכייה |
| 2005 | פרס הוגו | ההפקה הדרמטית הטובה ביותר | משפחת סופר על | זכייה |
| 2005 | פרס איגוד מבקרי הקולנוע של שיקגו | התסריט הטוב ביותר | משפחת סופר על | מועמדות |
| 2005 | פרס איגוד מבקרי הקולנוע האינטרנטיים | התסריט המקורי הטוב ביותר | משפחת סופר על | מועמדות |
| 2005 | פרס סאטורן | התסריט הטוב ביותר | משפחת סופר על | זכייה |
| 2005 | פרס מסע בדיוני ופנטזיה של תסריטאים אמריקאים | התסריט הטוב ביותר | משפחת סופר על | מועמדות |
| 2006 | פרס הוגו | סרט הדרמה הטוב ביותר | המתקפה של ג'ק ג'ק | מועמדות |
| 2007 | פרס איגוד מבקרי הקולנוע של בוטון | Best Screenplay | רטטוי | זכייה |
| 2007 | פרס איגוד מבקרי הקולנוע של שיקגו | התסריט המקורי הטוב ביותר | רטטוי | מועמדות |
| 2007 | פרס איגוד מבקרי הקולנוע של לוס אנג'לס | הסרט המונפש הטוב ביותר משותף עם ג'אן פינקווה | רטטוי | זכייה |
| 2008 | פרס אוסקר | הסרט המונפש הטוב ביותר | רטטוי | זכייה |
| 2008 | פרס אוסקר | התסריט המקורי הטוב ביותר משותף עם ג'אן פינקווה וג'ים קפוביאנוקו | רטטוי | מועמדות |
| 2008 | פרס אנני | הבימוי הטוב ביותר | רטטוי | זכייה |
| 2008 | פרס אנני | התסריט הטוב ביותר משותף עם טים מקנליס | רטטוי | זכייה |
| 2008 | פרס באפט"א לקולנוע | הסרט המונפש הטוב ביותר | רטטוי | זכייה |
| 2008 | פרס איגוד מבקרי הקולנוע האינטרנטיים | התסריט המקורי הטוב ביותר | רטטוי | מועמדות |
| 2008 | פרס סאטורן | התסריט הטוב ביותר | רטטוי | זכייה |
| 2012 | פרס סאטורן | הבמאי הטוב ביותר | משימה בלתי אפשרית 4: קוד הצללים | מועמדות |
הערות שוליים

1 2 3  Brad Bird – Director Bio
↑  Brad Bird's 1952 is Now Tomorrowland, באתר Coming Soon
↑  Adam Chitwood, ‏Brad Bird to Direct Disney’s Large-Scale Mystery Film 1952, Written by Damon Lindelof, באתר Collider, ‏4 במאי 2012
↑  Marc Graser, ‏Disney Plans Third ‘Cars,’ ‘The Incredibles 2′‎, באתר מגזין וראייטי, 18 במרץ 2014
↑  Brad Bird (I) Awards, באתר IMDb
| --- | --- |
בקרת זהויות :  NLI: 987007302735105171  PLWABN: 9810534283405606  GND: 133519945  ISNI: 0000 0000 7830 1170  LCCN: no2005032744  MusicBrainz: 8179bd28-4119-4052-91d4-b0259c7c106d  NKC: jx20050419015  NLK: KAC201226517  NTA: 192784773  SNAC: w6v7286r  SUDOC: 118708511  Trove: 1445438  VIAF: 19701133   WorldCat (עם VIAF): 19701133 
בראד בירד לאחר הזכייה בפרס אוסקר לסרט המונפש הטוב ביותר על "רטטוי", 2008
ארנולד כץ

| --- | --- |

 לידה:  18 בספטמבר 1924 באקו, הרפובליקה הסובייטית הסוציאליסטית של אזרבייג'ן 
 פטירה:  22 בינואר 2007 (בגיל 82) בייג'ינג, הרפובליקה העממית של סין 
 מקום קבורה:  דיסלדורף 
 שם לידה:  ארנולד כץ
 סוגה מועדפת:  מוזיקה קלאסית 
 מדינה:  ברית המועצות, רוסיה 
 מקום לימודים:  בית הספר המרכזי למוזיקה במוסקבה 
 פרסים והוקרה:  פרס הפדרציה הרוסית (1994)  אמן העם של הרפובליקה הסובייטית הפדרטיבית הסוציאליסטית הרוסית  פעיל מצטיין באמנויות  של הרפובליקה הסובייטית הפדרטיבית הסוציאליסטית של רוסיה  מדליה להנצחת 100 שנים להולדתו של לנין  מדליה להנצחת 40 שנים לניצחון במלחמה הפטריוטית הגדולה 1941–1945  מדליה להנצחת 50 שנים לניצחון במלחמת המולדת הגדולה 1941–1945  עיטור מסדר המולדת דרגה שלישית  עיטור הידידות (רוסיה)  אמן העם של ברית המועצות  העיטור על השירות למען המולדת דרגה שנייה  עיטור אות הכבוד 
 
ארנולד כץ (ברוסית: Арнольд Михайлович Кац;‏ 18 בספטמבר 1924 – 22 בינואר 2007) היה מנצח סובייטי-רוסי ממוצא יהודי. בשנת 1988 הוא קיבל תואר אמן העם של ברית המועצות.
קורות חיים

ארנולד כץ נולד בשנת 1924 בבאקו (אז בתחומי ברית המועצות כיום באזרבייג'ן למשפחה יהודית. הוריו התגוררו באודסה ועברו לבאקו בתקופת מלחמת האזרחים ברוסיה. אביו היה רופא ואמו הייתה כנרית.
כץ החל לנגן בגיל צעיר. לאור כישרונותיו המשפחה עברה למוסקבה בשנת 1936. אמו החלה לנגן בתזמורת של תיאטרון בולשוי וארנולד החל ללמוד בבית ספר ליד הקונסרבטוריון של מוסקבה.
לאחר שחרור מהשירות הצבאי כץ המשיך לימודי נגינה בכינור בקונסרבטוריון של סנקט פטרבורג (1947–1949) וניצוח בשנים 1947–1951.
כץ היה בעל 3 תעודות השכלה גבוהה בתחום מוזיקה אך בתקופת המאבק נגד קוסמופוליטיות התקשה למצוא עבודה קבועה. הוא עבד במספר ערים ובשנת 1954 הגיע לטומסק בה בגיל 30 קיבל תפקיד של מנצח ראשי של התזמורת.
בשנת 1956 הוא קיבל הצעה להקים ולעמוד בראש של תזמורת סימפונית חדשה בנובוסיבירסק. הוא החליט לקבל את ההצעה ועבר לעיר עם אשתו וביתו בת שנתיים.
באוקטובר 1956 התזמורת החלה להופיע בערי סיביר. בשנת 1957 הוא הוזמן למוסקבה. באותן שנים רפרטואר התזמורת כלל יצירות של דמיטרי שוסטקוביץ', דבר שנגד את העמדה הרשמית של השלטון הסובייטי כלפי המלחין. בשנת 1962 הופעות התזמורת עברו בהצלחה בלנינגרד. בשנת 1963 בחגיגות של יבול 10 לקיום התזמורת כץ כלל ביצוע של סימפוניה ה-13 של שוסטקוביץ', למרות האיסור הלא רשמי של ניקיטה חרושצ'וב להשמעת יצירה זו.
בשנת 1957 כץ החל ללמד בקונסרבטוריון של נובוסיבירסק ובשנת 1980 התמנה לפרופסור.
בשנת 1970 התזמורת לראשונה הופיע מחוץ לגבולות של ברית המועצות. בהמשך היו הופעות רבות במדינות אירופה ואמריקה.
בתקופה של 50 שנים בהם כץ היה מנצח ראשי של התזמורת בוצעו מעל ל-1000 קונצרטים.
למרות הצלחותיו הגדולות לתזמורת לא היה לו אולם הופעות בעיר. בשנת 1990 כאשר תיאטרון אופרה עירוני נסגר לשיפוצים הבעיה החריפה. למרות מאמציו של כץ לא היה קידום של ממש בנושא. האולם נבנה רק בשנת 2013 ונקרא על שם ארנולד כץ.
בשנות ה-90 של המאה ה-20 כץ עם תזמורתו המשיכו בסבבי הופעות ברחבי רוסיה ומחוץ לגבולות המדינה.
בשנת 1999 כץ עבר שבץ מוחי אך השתקם והמשיך להופיע.
בשנת 2007 הוא נסע לבייג'ינג. ב-17 בדצמבר במהלך חזרות עם התזמורת הוא קיבל שבץ בפעם השנייה ונפטר. הלוויה הרשמית התקיימה בנובוסיבירסק ולפי בקשתו הוא נטמן בדיסלדורף בו מתגוררת ביתו ומשפחתה.
על פעילותו בתחום התרבות לכץ הוענקו מספר עיטורים, פרס הפדרציה הרוסית (1994), תואר אמן העם של ברית המועצות (1989) ופרסים נוספים.
שלדג (כלי שיט)

| --- | --- |

שלדג סימן 5 מתוצרת מספנות ישראל
 תיאור כללי
 סוג אונייה:  ספינת סיור
 צי:  חיל הים הישראלי, ציי סרי לנקה, ניגריה, גינאה המשוונית ומשמר החופים הרומני.
 דגל הצי:   
 סדרה:  סימן 2, סימן 3, סימן 4, סימן 5
 סדרה קודמת:  אין
 סדרה עוקבת:  אין
 ציוני דרך עיקריים
 מספנה:  מספנות ישראל, ומספנות קולומבו בסרי לנקה.
 אחריתה:  בשרות פעיל
 מידות
 הֶדְחֶק:  72 טון 95 טון (סימן 5)
 אורך:  26.2 מטר 33 מטר (סימן 5)
 נתונים טכניים
 מהירות:  46 קשר (כ-90 קילומטר לשעה) 40 קשר (74 קמ"ש) (סימן 5)
 הנעה:  2 מנועי 4000 MTU
 צורת הנעה:  שתי משאבות דחף סילונית
 כמות הדלק:  13,500 ליטר
 מתקני התפלה:  יש
 אמצעי לחימה
 חימוש:  סטנדרטי מערכת ירי אוטומטית, מערכת טייפון עם תותח מיוצב 25 מ"מ, 2 מקלעי מאג 7.62 מ"מ, M2 בראונינג.
שלדג סימן 2 בתצורה נ"מ עם שני  תותחים נ"מ, 1990
ספינות שלדג הן ספינות סיור ותקיפה מהירות המשמשות בפלגות הבט"ש של חיל הים הישראלי לפעילות ביטחון שוטף (בט"ש) ולסיכול פעולות טרור ימיות ובציים נוספים. ספינות השלדג פותחו במספנות ישראל, במקביל לדבורה מתוצרת מפעל רמת"א של התעשייה האווירית לישראל.
הגרסה מקדמת ביותר שלדג סימן 5 מקבילה לסופר דבורה סימן 3
מהלך הפיתוח

פיתוח ספינות השלדג וייצורן החל בשנת 1987 במספנות ישראל, ביוזמתו של מנהל המספנות, אלוף (מיל') זאב אלמוג. התכנון נעשה על בסיס קווי הגוף של Virgin Atlantic Challenger II איתה שבר ריצ'רד ברנסון את השיא בחציית האוקיינוס האטלנטי. הנעת Virgin Atlantic Challenger II נעשתה במדחפים. המשך הפיתוח שנעשה במספנות ישראל שילב הנעה במשאבות סילוני מים תוצרת חברת ריבה קלזוני מאיטליה מונעות על ידי מנועי MWM גרמניה. הייתה זו תפישה מיוחדת במינה שיצרה כלי מהיר ויציב בעל תמרון חזק שפעל היטב בים קשה. כלי השיט המהיר שיצא לים במזג אוויר סוער הרשים בתכונותיו את מפקדי כלי השיט בחיל הים.
שיווק הספינה

עקב הפסקה זמנית בהצטיידות חיל הים בספינות סער 4.5 וחוסר ההצלחה בפרויקט זיוונית נעשה פרויקט השלדג חשוב ביותר למספנות ישראל. הספינה הוצעה לחיל הים הישראלי, שהיה בתהליכי רכש ספינות סיור עם מפעל רמתא של התעשייה האווירית. הוקם צוות לבדיקת נושא שילוב השלדג בחיל הים. השתדלנות מצד מספנות ישראל גרמה לעיכוב בתוכנית ההצטיידות של החיל ברכישת ספינות הדבורה. כפועל יוצא הביאה להפסקת בדיקות התאמת השלדג על ידי חיל הים.
חיל הים של סרי לנקה עסק בלחימה מתמשכת מול המורדים הטמיליים. במשך השנים נאסף להם ניסיון טוב ברכישת כלי שיט מישראל. הצי הצטייד בעבר במספר ספינות דבורה מהתעשייה האווירית, ולאחר אירוע שבו נפגעו מספר כלי שיט על ידי הנמרים הטמיליים החליט לקנות ספינות "שלדג" אשר הוגדרו על ידי המספנות כסימן 2. שנת 1991 סימנה פתיחת דרך שאחריה נרכשה הספינה על ידי מספר מדינות.
שיווק הספינה > התאמה לחיל הים הישראלי

בשנת 2004 נערכה לבקשת המספנות בחינה מחדש של התאמת השלדג לדרישות חיל הים הישראלי, והוחלט על רכש ספינות שלדג במקביל לרכישת ספינות דבורה. אף כי מערכת ההנעה הוכיחה את עצמה היטב, לצורך יעילות התחזוקה הותקנו בספינות אלה מנועי MTU מסוג שמוכר לחיל הים. ל-MTU הייתה מערכת משולבת עם משאבות KaMeWa משוודיה. הוחלפו גם משאבות סילון. השינויים כללו גם את מערכות הדלק ומיזוג האוויר.
לצורך אחידות התפעול הותקן חימוש וציוד אלקטרוניקה זהה לזה של ספינות "דבורה", וגם גשר הפיקוד אורגן בצורה זהה לספינות "דבורה". ספינות אלה קיבלו במספנות את ההגדרה סימן 3. מהירותן נמוכה מזו של הספינות סימן 2.
רכישת הספינות לחיל הים נעשתה בשני שלבים. בשלב א' נרכשו שתי ספינות ובשלב ב' שלוש נוספות. יש הבדלים קלים ביניהן. לדוגמה בשלב א' יש 12 מ"ק דלק והזנת הדלק למנועים נעשית דרך מכל יומי ובספינות שלב ב' הכמות גדלה ל-14 מ"ק וההזנה ישירות על ידי משאבת הדלק מהמכלים.
תכונות

את השלדג מניעה מערכת סילוני מים ללא מדחפים בולטים מתחת לקוער. ההנעה נעשית על ידי שאיבת מים מהתחתית ופליטתם לאחור בעצמה רבה דרך מערכת נחירים. ההיגוי נעשה על ידי הפניית הסילון. יתרונות המערכת לעומת המדחפים המסורתיים הם זריזות התמרון והיכולת להגיע לטווחים מאוד קרובים לחוף מבלי לחשוש מפגיעה של המדחפים בקרקעית או במכשולים אחרים כגון חבלים, רשתות דיג, מצופים קטנים וכדומה.
חימוש הספינה נעשה בהתאם לדרישות הלקוח. מספנות ישראל היא הקבלן הראשי ומשלבת מערכות מתוצרת רפאל, התעשייה האווירית ואמצעי לחימה מחוץ לישראל. בכל הדגמים מותקנת בחרטום הספינה מערכת ירי אוטומטית בבקרה ושליטה מרכזית. המערכת יכולה לעקוב אחר מטרות בלילה ולפתוח באש מדויקת תוך ניצול מלוא הטווח של התותחים. אין אנשים מחוץ למבנה. הירי מתבצע תוך כדי תנועה במהירות גבוהה גם במזג אוויר סוער.
החימוש הרגיל כולל מערכת טייפון עם תותח מיוצב 25 מ"מ, שני מקלעי מאג 7.62 מ"מ ופצצות עומק.
בדצמבר 2022 החלו השלדגים להצטייד ב"חליפה ימית" של רפאל - מערכות לחימה מתקדמות הכוללת טילי Spike ימיים, מערכות תקשורת SeaCom ובינט ומערכת שליטה ובקרה. בעימותים מול חמאס ברצועת עזה נעשה שימוש בטילי ספייק לירי מהים אל החוף.
דגמים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
דגמים > שלדג סימן 1

דגם הפיתוח של הספינה.
דגמים > שלדג סימן 2

הדגם המבצעי הראשון.
דגמים > שלדג סימן 3

משרת בחיל הים הישראלי.
דגמים > שלדג סימן 4

דגם ומוגדל ומשופר, נמכר לרומניה.
דגמים > שלדג סימן 5

הדגם החדש ביותר, משרת בחיל הים הישראלי ונמכר גם לאזרבייג'ן ולפיליפינים. דגם זה גדול משמעותית מדגמים קודמים בסדרה עם הדחק של 95 טונות ואורך של 33 מטר. מהירותו 40 קשר (74 קמ"ש) והוא חמוש בעמדת טייפון דור 3 עם תותח אוטומטי 25 מ"מ, מקלע בראונינג 0.5 ומאגים. בנוסף, הוא כולל מערכות בקרה מתקדמות יותר ותנאים משופרים עבור הצוות.
חיקוי לשלדג בתוצרת חוץ

חיל הים של סרי לנקה לקח חלק פעיל במלחמת האזרחים במדינה, נגד המורדים הטמיליים. כדי להתמודד עם סירות נשק מהירות וסירות נפץ המופעלות על ידי מתאבדים הוא הצטייד בכמות גדולה של ספינות תקיפה מהירות. בנוסף לספינות שרכש מהתעשייה האווירית וממספנות ישראל החל לייצר בסרי לנקה ספינות העתק לשלדג הנקראות Ultra Fast Attack Craft וגם דגם חיקוי בשם "קולומבו".
חיל הים של סרי לנקה מקנה חשיבות רבה למהירות הקובעת את הקרב. בדגם "קולומבו סימן 3" צוידו הספינות במדחפי שטח ארנסון דרייב כמו בספינות הסופר דבורה שרכש בתעשייה האווירית. הנעתן נעשית בשני מנועי DEUTZ, כל אחד בעל 4,570 כוח סוס ומקנה להם מהירות של 54 קשר.
מדינות משתמשות

ישראל ישראל: חיל הים הישראלי חיל הים הישראלי 5 ספינות מדגם שלדג 3. ביולי 2021 נחתם חוזה עם חיל הים הישראלי, בסך 96 מיליון ש"ח לרכישת ארבע ספינות מדגם שלדג 5. הספינות יסופקו בתוך כארבע שנים. בדצמבר 2023 הושקה הספינה הראשונה.
סרי לנקה סרי לנקה - חיל הים - 7 שלדג סימן 2, 4 מדגם קולמבו וכמות לא ידועה של ספינות מדגם קולומבו 3. בנוסף מיוצרים בסרי לנקה שלדגים משופרים ברישיון מהדגמים קולמבו 3 ו-Ultra Fast Attack Craft.
האיים המלדיביים האיים המלדיביים - משמר החופים - 2 ספינות מדגם קולומבו.
ניגריה ניגריה - חיל הים - 5 ספינות מדגם שלדג 2.
גינאה המשוונית גינאה המשוונית - חיל הים - 2 ספינות מדגם שלדג 2
קפריסין קפריסין - משטרת הנמל והחופים - ספינה אחת מדגם שלדג 2
רומניה רומניה - משמר החופים - 3 ספינות מדגם שלדג 4.
אזרבייג'ן אזרבייג'ן - חיל הים - 6 ספינות מדגם שלדג 5.
סנגל סנגל - חיל הים - 3 ספינות מדגם שלדג 2. ספינה אחת מדגם שלדג 5.
ארגנטינה ארגנטינה - משמר החופים - 4 ספינות מדגם שלדג 2.
הפיליפינים הפיליפינים - בחוזה שנחתם במאי 2021 בין מספנות ישראל לחיל הים הפיליפיני לאספקת 9 ספינות שלדג 5 בסך של 195 מיליון דולרים, נמסרו עד אפריל 2023 4 ספינות. עד מחצית 2025 אמורים להמסר 5 ספינות נוספות.
תפוצת ספינות השלדג

להלן התצורות השונות של ספינות הבט"ש לפי סדר בנייתן במספנות ישראל. החימוש וכמות הצוות משתנים לפי אפיון המשתמשים השונים.
| 0 | 1 | 2 | 3 | 4 | 5 |
| --- | --- | --- | --- | --- | --- |
| שנה ודגם | הדחק | אורך | הנעה | מהירות | מספר ומשתמש |
| 1990 אבטיפוס | 50 טון | 25 מטר | 2 משאבות סילון ריבה קלזוני ו-2 מנועי MWM בהספק 2500 כ"ס כ"א | 52 קשר | בודד שנמכר אחר כך מחוץ לישראל |
| 1991 שלדג סימן 2 | 58 טון | 25 מטר | 2 משאבות סילון ריבה קלזוני ו-2 מנועי MWM בהספק 2500 כ"ס כ"א | 45 קשר | שבע ספינות צי סרי לנקה, |
| 2009 שלדג סימן 2 | 58 טון | 25 מטר | 2 משאבות סילון מכוון ריבה קלזוני ו-2 מנועי MWM בהספק 2500 כ"ס כ"א | 45 קשר | חמש ספינות צי ניגריה, |
| 1996 קולומבו 1 ו-2 | 52–56 טון | 25 מטר | 2 משאבות סילון מכוון Kamewa ו-2 מנועי MTU כ"א 1630 כ"ס | 45 קשר | 4 צי סרי לנקה ו-2 למשמר החופים של האיים המלדיביים. |
| ספטמבר 2012 שלדג סימן 2 | 58 טון | 25 מטר | 2 משאבות סילון מכוון ריבה קלזוני ו-2 מנועי MWM בהספק 2500 כ"ס | 45 קשר | שתי ספינות צי גינאה המשוונית |
| שלדג סימן 2 | 58 טון | 25 מטר | 2 משאבות סילון מכוון ריבה קלזוני ו-2 מנועי MWM בהספק 2500 כ"ס כ"א | 45 קשר | ספינה אחת למשטרת הנמל והחופים של קפריסין. |
| 2004 - שלדג סימן 3 | 70 טון | 27 מטר | 2 משאבות סילון מכוון Kamewa ו-2 מנועי MTU בהספק 2040 כ"ס כל אחד | 43 קשר | 5 ספינות לחיל הים הישראלי |
| קולומבו 3 | 52–56 טון | 25 מטר | 2 מדחפי שטח ארנסון-דרייב ו-2 מנועי DEUTZ בהספק 4570 כ"ס כ"א | 53 קשר | צי סרי לנקה |
| 2011 שלדג סימן 4 | 64 טון | 27 מטר | 2 משאבות סילון מכוון Kamewa ו-2 מנועי MTU כ"א 1630 כ"ס | 43 קשר | 3 ספינות למשמר החופים הרומני. |
| 2013 שלדג סימן 5 2021 סימן 5 ישראל | 95 טון | 33 מטר | 2 משאבות סילון מכוון Kamewa ו-2 מנועי MTU 4000. כ"א 2500 כ"ס | 40 קשר | 6 ספינות לצי אזרבייג'ן 4 ספינות לחיל הים הישראלי |
מזכרת

דואר ישראל הנפיק חותמת אירוע לכבוד השקת ספינת שלדג במספנות ישראל, ב-25 בדצמבר 1989.
לקריאה נוספת

זאב אלמוג, הכוח הימי המודרני של ישראל, שפותח לאחר מלחמת יום הכיפורים, המכון לחקר מלחמות ישראל, 2018, עמ' 279–303.
הערות שוליים

↑  הספינה נבנתה בארצות הברית. ב-29 יוני 1986 יצא ריצ'רד ברנסון מנמל ניו יורק והגיע לבריטניה במסע שארך שלוש יממות ו-7 שעות. 29 יוני  באתר ה-BBCX
↑  מתכנן הוירג'ין אטלנטיק צ'לנג'ר היה סוני לוי מחברת Levi Boat Company.
↑  עורך רומח מראיין את מפקד חיל הים אלוף מיכה רם, ”איננו פוסלים כל הצעה, החלטנו לבדוק בצורה יסודית ביותר את השלדג. היא תוכל להתמודד מול הדבורה על רכש עתידי.” רומח-31/נובמבר 1990.
↑  גדי שכטר, ספינות דבורה ע' 20.
↑  טילי ספייק ושליטה מרחוק: רפאל סיפקה "חליפה ימית" לצי זר במיליונים, באתר ‏מאקו‏, 20 בדצמבר 2022
↑  טילי ספייק של רפאל
↑  שי לוי, ‏ספינה חדשה נכנסה לשירות מבצעי בעזה, הלוחמים חיסלו עשרות מחבלים, באתר ‏מאקו‏, 24 ביולי 2024.
↑  עמי רוחקס דומבה, ‏מספנות ישראל בנו ספינות סיור לאזרבייג'ן, באתר "IsraelDefense‏", 12 באוקטובר 2015
↑  חיל הים הפיליפיני מכניס לשורותיו שתי ספינות ראשונות מסוג שלדג 5 הכוללות חליפת לחימה ימית של רפאל, באתר רפאל, 15 בדצמבר 2022;
איתמר אייכנר, ספינת מלחמה, נשק והסכם תיירות: הקשר עם מדינת האיים מתחמם, באתר ynet, 3 בדצמבר 2024
↑   הצטרפנו ל"אימון רטוב" על השלדג החדש. תחזיקו חזק, באתר צה"ל, 12 באוגוסט 2024.
↑  עמי רוחקס דומבה, משרד הביטחון רוכש עבור צה״ל ספינות שלדג חדשות ממספנות ישראל, באתר "ישראל דיפנס", 7 ביולי 2021
↑  הושקה ספינת שלדג MK5 הראשונה של חיל הים הישראלי | Israel Defense, באתר ישראל דיפנס, ‏2023-12-18
↑  http://allafrica.com/stories/200909100306.html
↑  "Equatorial Guinea Navy (Equatorial Guinea), The market - Middle East and Africa", Jane’s, retrieved 2010-04-16
↑  Wertheim, Eric (2007). The Naval Institute Guide to Combat Fleets of the World: Their Ships, Aircraft, and Systems. Naval Institute Press. ISBN 978-1-59114-955-2.
↑  https://www.israeldefense.co.il/he/node/46480
↑  חיל הים הפיליפיני קיבל לידיו שתי ספינות פטרול מהירות תוצרת ישראל, באתר Israel Defense, ‏2023-04-17
↑  שתי הספינות שסופקו למשמר החופים של האיים המלדיביים בעלי מהירות נמוכה יותר וללא חימוש.
↑  חותמת אירוע השקת ספינת שלדג באתר התאחדות בולאי ישראל, 25/12/1989.
זוג ספינות שלדג סימן 2 על סיפון אונית סוחר בדרך לאפריקה, ספטמבר 2012.
ספינת סיור שלדג סימן 3, תוצרת מספנות ישראל בשירות חיל הים הישראלי.
ספינת בט"ש מסדרת שלדג סימן 4 מתוצרת מספנות ישראל המשמשת את משמר החופים הרומני.
ספינת שלדג של חיל הים באימון במימי הים התיכון
מרשעת (סרט)

| --- | --- |

כרזת הסרט
 מבוסס על:  "מרשעת" מאת ויני הולצמן וסטיבן שוורץ "מרשעת" מאת גרגורי מגוויר דמויות מתוך "הקוסם מארץ עוץ" מאת ליימן פרנק באום
 בימוי:  ג'ון מ. צ'ו
 הופק בידי:  מארק פלאט דייוויד סטון
 תסריט:  ויני הולצמן דנה פוקס
 עריכה:  מירון קרשטיין 
 שחקנים ראשיים:  סינתיה אריבו אריאנה גרנדה-בוטרה ג'ונתן ביילי אית'ן סלייטר בואן יאנג מריסה בודי פיטר דינקלג' מישל יאו ג'ף גולדבלום
 מוזיקה:  סטיבן שוורץ
 צילום:  אליס ברוקס
 מדינה:  בריטניה בריטניה ארצות הברית ארצות הברית
 חברת הפקה:  סרטי יוניברסל Marc Platt Productions
 חברה מפיצה:  סרטי יוניברסל
 הקרנת בכורה:  ישראל 21 בנובמבר 2024 ארצות הברית 22 בנובמבר 2024
 משך הקרנה:  160 דקות
 שפת הסרט:  אנגלית
 סוגה:  סרט פנטזיה, סרט מבוסס יצירה ספרותית, סרט מוזיקלי, סרט אגדות 
 תקציב:  150 מיליון דולר
 הכנסות:  735 מיליון דולר (1 במרץ 2025)
 סרט הבא:  "מרשעת: חלק 2" (2025)
 www.wickedmovie.com
 דף הסרט ב־IMDb
 
מרשעת (באנגלית: Wicked; מוכר גם בשם Wicked Part I) הוא סרט פנטזיה מוזיקלי אמריקאי שביים ג'ון מ. צ'ו, על פי תסריט מאת ויני הולצמן וסטיבן שוורץ. הסרט מבוסס על המערכה הראשונה של המחזמר הבימתי באותו השם שעובד עבור תיאטראות ברודוויי בשנת 2003, על פי רומן באותו שם מאת גרגורי מגוויר שיצא לאור בשנת 1995 ודמויות מהרומן "הקוסם מארץ עוץ" שנכתב בשנת 1900 על ידי ל. פרנק באום ועיבודו הקולנועי משנת 1939 שהופץ על ידי מטרו גולדווין מאייר.
בסרט מככבות סינתיה אריבו ואריאנה גרנדה-בוטרה בתפקידיהן הראשיים של אלפבה תרופ וגלינדה אפלנד, ולצדן מככבים ג'ונתן ביילי, אית'ן סלייטר, בואן יאנג, מריסה בודי, פיטר דינקלג', מישל יאו וג'ף גולדבלום. עלילת הסרט מתרחשת בארץ עוץ לפני הגעתה של דורותי גייל מקנזס, ומגוללת את סיפור היכרותן של אלפבה וגלינדה, החל מלימודיהן באוניברסיטת שיז ועד להפיכתן אל המכשפה המרשעת מן המערב והמכשפה הטובה מן הצפון.
בשנת 2012, הכריזה "סרטי יוניברסל" על פיתוח הסרט, כשעל ההפקה בפועל הופקד המפיק מארק פלאט. לאחר תהליך פיתוח ממושך ועיכובים מרובים עקב התפרצות מגפת הקורונה, נמסר בשנת 2021 כי את הסרט יביים צ'ו, וכי לתפקידים הראשיים לוהקו אריבו וגרנדה. צילומי הסרט החלו בדצמבר 2022 באנגליה, אך הושבתו ביולי 2023 עד לנובמבר 2023 עקב שביתת אמני הטלוויזיה והרדיו. לאחר סיום השביתה, התחדשו צילומי הסרט והסתיימו בינואר 2024.
בכורת הסרט התקיימה בתיאטרון סטייט שבסידני, אוסטרליה, ב-3 בנובמבר 2024. בארצות הברית, הסרט עלה לאקרנים ב-22 בנובמבר 2024; ובישראל, ב-21 בנובמבר 2024. סרט ההמשך, שיהווה את המערכה השנייה של המחזמר הבימתי, עתיד לעלות לאקרנים ב-21 בנובמבר 2025.
עלילה

לאחר שדורותי גייל מחסלת את המכשפה המרשעת מן המערב וכל תושבי עוץ חוגגים את תבוסתה, גלינדה, המכשפה הטובה מן הצפון, מספרת בפני תושבי ארץ המנצ'קינים את סיפורה של המכשפה המרשעת, ששמה האמיתי היה אלפבה תרופ, כתשובה לשאלה שנשאלה על מידת היכרותה עמה. אלפבה נולדה למלנה תרופ כתוצאה מרומן שניהלה עם גבר מסתורי שהשקה אותה בסם ירוק, ובבגרותה, היא ואחותה הצעירה, המשותקת בגפיה התחתונים, נסרוז, לומדות באוניברסיטה יוקרתית בארץ עוץ בשם אוניברסיטת שיז, בה מלמדת מאדאם מוריבל האניגמטית.
עד מהרה, זוכה אלפבה ליחס לעגני ומבזה מצד חבריה לספסל הלימודים בשל עורה הירוק, שמחריף אף יותר בשל יריבותה עם גלינדה אפלנד. מנגד, זוכה אלפבה להדרכתה האישית של מוריבל לאחר שחשפה בלי כוונה את כישרונה לכישוף. במהלך הסמסטר בשיז, מתיידדת נסרוז עם בוק וודסמן, מנצ'קין עליז המאוהב נכזבות בגלינדה; ואלפבה מתיידדת עם הנסיך הווינקי הסורר פיירו טיגלאר, בו גלינדה מאוהבת.
לאחר אחד משיעורי ההיסטוריה שהוא מעביר, אחד הפרופסורים של שיז, עז מדבר בשם דוקטור דילמונד, חושף בפני אלפבה שחיות מדברות אחרות ברחבי הארץ מאבדות את אנושיותן ומביע את חששו מכך שהוא עשוי להיות הבא בתור. אלפבה מבטיחה לדילמונד שהשליט של עוץ, הקוסם (אנ') אותו היא מעריצה, יטפל בעניין. פיירו מארגן בילוי לילי באולם הנשפים "עוצדאסט", וגלינדה משכנעת את בוק להזמין את נסרוז על מנת שתהיה זמינה לצאת בעצמה עם פיירו. במהלך הלילה, גלינדה מגלה שהיא תורשה לקחת חלק בסמינר הכישוף של מוריבל לבקשת אלפבה. מנגד, זוכה אלפבה ללעג הנוכחים כשהיא חובשת כובע שנתנה לה גלינדה. עם זאת, מתמלאת גלינדה חרטה על מעשיה ומחליטה לגמול לאלפבה על טוב ליבה; השתיים מתיידדות במהלך הלילה.
למחרת, מודיע דוקטור דילמונד על פרישתו משום שכעת מועצת האוניברסיטה אוסרת על בעלי-חיים מדברים לעבוד בשיז. מחליפו, פרופסור ניקידיק חסר-המצפון, מנסה לעשות ניסוי חי בגור אריות מפוחד, אך אלפבה ופיירו מתערבים, נמלטים מהקמפוס ומשחררים את הגור בחזרה לחופשי במעמקי היער. אחרי שחלקו רגע ביחד, אלפבה חשה שפיירו אינו מסוגל לאהוב אותה באותה המידה שיאהב את גלינדה.
מוריבל חושפת בפני אלפבה שהקוסם בעצמו רוצה לפגוש אותה לאחר ששמע על כישרונה, והיא וגלינדה עולות על רכבת לבירת ארץ עוץ, עיר הברקת, במטרה לפגוש אותו. על אף שבתחילה הקוסם מברך אותן לשלום בארמונו, השתיים מגלות שהוא, לצד מוריבל שעקבה אחרי הבנות לעיר הברקת, אחראי לכך שהחיות מאבדות את אנושיותן לאחר שהוא מטיל על אלפבה לקרוא את הגרימרי – ספר לחשים קדוש – במטרה להעניק לקופיו כנפיים וכי קסמיו הם לא יותר ממעשי הונאה זולים. מבוהלת, אלפבה בורחת לעליית הגג של אחד ממגדלי הארמון. מחשש שהיא תהווה איום על תוכניותיהם, מפיצה מוריבל מסר לאזרחי עוץ לפיו אלפבה היא מכשפה מרשעת שמעוניינת להזיק לארץ עוץ.
גלינדה עוקבת אחריה ומפצירה בה להתפייס עם מוריבל והקוסם, אך אלפבה מחליטה לשים קץ לתוכניותיהם האכזריות. לאחר שהיא נפרדת לשלום מגלינדה, שתומכת בה אך נתפסת בידי מוריבל וחיילי הקוסם, אלפבה משתמשת בגרימרי על מנת לכשף מטאטא ולהימלט מחייליו וקופיו של הקוסם לאחר שכוחותיה גורמים להפסקת חשמל ברחבי עוץ. לאחר שמוריבל מצהירה על אלפבה כעל "מכשפה מרשעת", תלמידי שיז, כשבוק בתוכם, מתפנים מהקמפוס, פיירו יוצא לאתר את אלפבה כשהוא רכוב על סוסו, ונסרוז הופכת למושלת החדשה לאחר שהמושל תרופ נפטר מהתקף לב כשהם מקבלים את החדשות בביתם בארץ המנצ'קינים. בינתיים, כשהיא נחושה לשים קץ לשלטונו של הקוסם, אלפבה טסה מערבה.